О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 384
от 18.12.2020 г.
За  покупко - продажба на част от недвижим имот – частна общинска собственост
На основание чл.21 ал.1 т.8 и ал.2 от ЗМСМА, чл.34 ал.4 от ЗОС, във връзка с чл.15 ал.3 от ЗУТ, чл.67 ал.1 и ал.2 и чл.58 от Наредба № 8 за общинското имущество на територията на община Перник, чл.19 от ЗЗД и пазарна оценка, изготвена от независим оценител Венцислав Груев с оценителска правоспособност Регистр.№100100789/2009 г. 

ОБЩИНСКИ СЪВЕТ РЕШИ: 

1. Приема доклада за пазарната оценката и дава съгласие да се сключи предварителен договор за покупко - продажба по реда на чл.15, ал.3 от ЗУТ, с който Община Перник да продаде на Александър Китанов, правото на собственост върху площ от 1 021 кв.м., явяващи се част от терен, представляващ поземлен имот ПИ-791, кв.28 по регулационния план на с. Люлин, целият с площ от 2055 кв.м., при граници на площта по проект: от северозапад – ПИ №11, ПИ №18, от изток – ПИ №11, от  югоизток – УПИ XIV-568 улица, от юг -  УПИ XII – 567 и от югозапад - ПИ №791, за който терен е съставен АОС №12453 от 20.112018 г., утвърден от Кмета на община Перник. Съгласно изготвената скица - предложение за ПУП–ПР и ПЗ площта от 1 021 кв.м. се приобщава към собствения на заявителя УПИ XIV-568, кв.28 с площ от 700 кв.м. по регулационния план на с. Люлин, за сумата от  29 610,00 лв. /двадесет и девет хиляди шестстотин и десет лева и нула стотинки/ без ДДС,  20 % ДДС в размер на  5 922,00 лв. /пет хиляди деветстотин двадесет и два лева и нула стотинки/ или обща сума в размер на 35 532,00 лв. /тридесет и пет хиляди петстотин тридесет и два лева и нула стотинки/, съгласно изготвен оценителски доклад на оценител Венцислав Груев с оценителска правоспособност Регистр.№100100789/2009 г. 

За гореописаните имоти, съгласно изготвената скица - предложение за изменение на ПУП–ПР и ПЗ  се предвижда да се образува:
  - УПИ XIV-568,791,  кв.28, по регулационния план на с. Люлин с проектна  площ  от  1721 кв.м., при граници на УПИ - то по проект: от северозапад – ПИ №16, ПИ №11, ПИ №18, от изток – УПИ XIII-568 улица, от юг -  улица с о.т. 250-240 и от югозапад - ПИ  №791 и УПИ XI-791. 

2. Възлага на Кмета на Община Перник да сключи предварителен договор и след издаване на Заповед за одобрение на ПУП-ПР и ПЗ на УПИ XII-567 и УПИ XIV-568, кв.28, по регулационния план на с. Люлин  да сключи  и окончателен договор. 
Решението е прието на заседание на Общинския съвет, проведено на 18.12.2020г., Протокол № 19 т.18 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

